**Iktatószám: VIII-13- /2021**

**MEGÁLLAPODÁS**

**egészségügyi feladatok ellátására**

**(1-4. számú módosításokkal egységes szerkezetben)**

amely létrejött *egyrészről*

**Budapest Főváros VII. Kerület Erzsébetváros Önkormányzata**, mint az egészségügyi közszolgáltatásról gondoskodó szerv

1073 Budapest, Erzsébet krt. 6.

(képviseli: Niedermüller Péter polgármester)

- a továbbiakban, mint **Megbízó** -

valamint

a Megbízó felhatalmazása alapján **Bischitz Johanna Integrált Humán Szolgáltató Központ (**továbbiakban**:** Humán Szolgáltató)

1072 Budapest Nyár u. 7.

(képviseli: Farkas Tünde igazgató)

*másrészről*

**TAO Természetes és Tradicionális Gyógyító Kft.** (székhely: Budapest, Akácfa u. 62., cgj: 01-09-066266, adószám: 10341339-1-42)

mint megbízott egészségügyi szolgáltató,

- a továbbiakban mint **Megbízott**-

melyet jelen szerződésben

Dr. Szigeti Tamás ügyvezető igazgató képvisel

szerződő felek között alulírott helyen és napon az alábbi feltételekkel:

**A szerződés tárgya**

1. Megbízó megbízza a Megbízottat a jelen szerződés 1. sz. melléklete szerinti, Budapest Főváros VII. Kerület Erzsébetváros Önkormányzata Képviselő-testületének az egészségügyi alapellátásról és körzeteinek kialakításáról szóló 19/2013. (IV.30.) önkormányzati rendelet 2. mellékletében meghatározott **6. sz. házi gyermekorvosi betöltetlen körzetben** területi ellátási kötelezettséggel végzendő alapellátási feladatok **helyettesítési formában történő, teljes körű ellátásával.** A Megbízott ezzel átvállalja a Megbízótól jelen szerződés 1. sz. mellékletében meghatározott rendelőben és rendelési időben, a 6. sz. házi gyermekorvosi körzetben Magyarország helyi önkormányzatairól szóló 2011. évi CLXXXIX. törvény 13. §-a, valamint az egészségügyről szóló 1997. évi CLIV. törvény 152. §-a szerinti területi egészségügyi alapellátási kötelezettség körébe tartozó egészségügyi ellátását.
2. [[1]](#footnote-1) Jelen szerződést a felek határozott időre kötik, **2020. 05. 01. napjától, a praxis betöltéséig, de legfeljebb 2022. 07. 31. napjáig**.
3. A Megbízott a jelen szerződés 1. sz. mellékletében meghatározott rendelőben és rendelési időben, a 6.sz. házi gyermekorvosi körzetben a területi ellátási kötelezettség körébe tartozó házi gyermekorvosi teendőket a tevékenységre vonatkozó jogszabályoknak, így különösen az egészségügyről szóló teendőket az egészségügyről szóló 1997. évi CLIV. törvény, az önálló orvosi tevékenységről szóló 2000. évi II. törvény, az egészségügyi alapellátásról szóló 2015. évi CXXIII. törvény, továbbá a háziorvosi, házi gyermekorvosi és a fogorvosi tevékenységekről szóló 4/2000. (II. 25.) EüM. rendelet előírásai szerint köteles ellátni.
   1. Köteles ellátni a területén lakó, a külön jogszabályban foglaltak szerint hozzá bejelentkezett és az általa elfogadott biztosítottakat.
   2. Különös tekintettel köteles ellátni a lakóhelyétől függetlenül mindazokat a rendelési idejében hozzá forduló személyeket, akik biztosítási igazolványukat nem a Szolgáltatónál adták le, azonban hozzá fordultak egészségügyi ellátásért és heveny megbetegedésük, vagy krónikus betegségük miatt orvosi ellátást igényelnek, és ellátatlanságuk az egészséget károsító, vagy gyógyulást lassító állapotromláshoz vezethet.
   3. Az ellátandó szolgáltatások tételes meghatározását e szerződés 2. sz. melléklete tartalmazza.
4. Megbízott köteles továbbá:

4.1. az Nemzeti Egészségbiztosítási Alapkezelővel (NEAK) egészségügyi alapellátási szolgáltatásra finanszírozási szerződést kötni;

4.2. egyéni egészségügyi vállalkozó tevékenységét saját nevén és saját felelősségére végezni;

4.3. az ellátási feladatokat ellátó orvosok egészségügyi államigazgatási szerv működési engedélyét biztosítani;

4.4. az orvosi tevékenység megkezdéséhez, illetve folytatásához szükséges „alkalmas” minősítésről szóló egészségügyi államigazgatási szerv határozatát biztosítani, amelyek jelen szerződés hatálybalépésének feltételei.

1. Megbízott a jelen szerződés 4. pontjában megjelölt adatokat tartalmazó, vállalkozóként végzendő **házi gyermekorvosi** tevékenységhez szükséges feltételeket igazoló okiratokat Megbízó képviselőjének eredetiben bemutatta, és azok egy-egy fénymásolt példányát a Megbízónak legkésőbb jelen szerződés aláírásával egyidejűleg átadja. A fenti adatokban bekövetkező változást Szolgáltató köteles Megbízónak 30 napon belül írásban bejelenteni.
2. Jelen szerződés szerinti feladatok ellátásának színvonalát mérő mutatók tekintetében a szerződő felek – jogszabályi rendelkezés hiányában – elfogadják az illetékes szakmai kollégium minőségbiztosításra vonatkozó iránymutatását. A javasolt mérőszám meghatározásához szükséges adatokat a Megbízó a Szolgáltatótól rendszeresen negyedévente, ezen túl rendkívüli esetben jogosult kérni. Amíg a szakmai kollégium nem alkotja meg a feladatok ellátásnak színvonalát mérő mutatókat, addig a felek az évenként megszerezhető creditpontok szerinti mutatókat kölcsönösen elfogadják.
3. Az 1. és 3. pontokban meghatározott tevékenységről, a Budapest Főváros VII. Kerület Erzsébetváros Önkormányzata Képviselő-testületének az egészségügyi alapellátásról és körzeteinek kialakításáról szóló 19/2013. (IV.30.) önkormányzati rendelet 2. mellékletében meghatározott 6. számú betöltetlen körzetben helyettesítés útján a Szolgáltató köteles gondoskodni.
4. Megbízott köteles a vonatkozó egészségügyi tárgyú jogszabályok alapján megfelelő szakképesítéssel rendelkező egészségügyi szakdolgozót foglalkoztatni.
5. Az ügyeleti ellátásra, illetve a készenlétre vonatkozó megállapodást a 3. számú melléklet tartalmazza.
6. Megbízott köteles munkanapokon a 1. számú mellékletben meghatározott rendelőben és beosztás szerinti napokon rendelést tartani. A rendelési időt módosítani csak a Megbízó jóváhagyásával lehetséges. Kerületi ellátási érdekből a Megbízó is kezdeményezheti a rendelési idő módosítását, amit Szolgáltató köteles elfogadni
7. Megbízott köteles a rendelőben a 2. számú mellékletben felsorolt, továbbá a jogszabályok által előírt feladatokat e szerződésben rögzítetteknek megfelelően ellátni, és betegtájékoztatók közzétételéről gondoskodni.
8. Megbízott a jelen szerződés hatálya alá nem tartozó egészségügyi vagy egyéb tevékenységet csak a Megbízó engedélyével végezhet a részére az önkormányzat által térítésmentesen biztosított rendelőben.
9. Megbízott köteles a jelen szerződésben részletesen meghatározott feladatainak ellátásával kapcsolatos, az egészségügyi államigazgatási szerv és a KSH részére küldött jelentéseinek másolatát egyidejűleg a Megbízónak is számítógépes adathordozón és/vagy írásos formában megküldeni. Szolgáltató köteles az általa kezelt adatbázist megőrizni és a személyes adatok védelmére vonatkozó jogszabályi rendelkezéseket betartani, valamint köteles a jogszabályokban előírt nyilvántartásokat vezetni és adatvédelmi szabályzatot megalkotni, továbbá a Megbízó részére, jelen szerződésben részletesen meghatározott feladatainak ellátásával kapcsolatos személyiségi illetve egyéb, jogszabályba nem ütköző adatot, információt szolgáltatni.
10. Jelen ellátási szerződésben részletesen felsorolt feladatok teljesítéséhez szükséges vagyontárgyak és ingatlan használatba adásáról, jelen szerződés elválaszthatatlan részét képező használati szerződés rendelkezik.
11. A feladatellátás biztonsága érdekében *Megbízó évente ellenőrzi a szerződésben vállalt kötelezettségek teljesítését*. Ennek keretében Szolgáltató:

* Megbízó rendelkezésére bocsátja az ellenőrzéshez szükséges adatokat, információkat, biztosítja az iratokba való betekintést;
* évente írásban beszámol Megbízónak az egészségügyi közszolgáltatás teljesítéséről, és megküldi az egészségügyi szolgáltató gazdálkodásáról a számviteli szabályok szerint készített beszámolót;
* haladéktalanul írásban bejelenti, ha adóssága az éves bevételének 3%-át, majd a 6%-át eléri.

Szolgáltató a működésével kapcsolatos, jelen szerződést érintő kérdésekben köteles a Megbízót megfelelően tájékoztatni.

1. Megbízó vállalja, hogy a Megbízottat tájékoztatja a kerületi egészségügyi ellátást érintő kérdésekről és a tudomására jutott tudományos, szakmai rendezvényekről. Megbízott – saját költségen – részt vesz, és lehetőségeihez mérten biztosítja a praxisához tartozó asszisztencia részvételét is a tevékenységi körének megfelelő tájékoztatón, rendezvényen, továbbképzésen.
2. Megbízott a kerületi egészségügyi alapellátás zavartalan és folyamatos ellátása érdekében együttműködik az e feladatokban közreműködő más szolgáltatókkal és a Megbízóval.
3. Jelen szerződést a felek a másik félhez írásban intézett felmondással, legalább hat havi felmondási idővel megszüntethetik. *Jelen szerződés a hatálybalépéstől számított 5 évig –rendes felmondással - nem szüntethető meg. Rendes felmondásnak e megállapodás alkalmazásában csak a 19. pont szerint történő megszüntetés értendő*.
4. Megbízó jelen szerződést felmondhatja, ha
   1. megállapítható, hogy az egészségügyi szolgáltatás szakmai színvonala csökkent, és e csökkenést az egészségügyi hatóság célellenőrzése is igazolja;
   2. Megbízott lejárt adósságának mértéke eléri az éves bevételének 6%-át, vagy a biztonságos szolgáltatás helyreállítására tett intézkedések nem vezettek eredményre;
   3. Megbízott súlyosan megszegte a közszolgáltatás finanszírozására vonatkozó szerződést, és emiatt fennáll a finanszírozási szerződés azonnali hatályú felmondásának veszélye.
   4. ha a Megbízott tevékenységét a 2001. évi CIV. törvény szerint bíróság jogerős ítéletben korlátozta, a korlátozás időtartama alatt, vagy a pályázat kiírását megelőző 3 éven belül ugyanezen törvény alapján pénzbírság megfizetésére kötelezte,
   5. ha a Megbízott súlyosan megszegte a közszolgáltatás finanszírozására vonatkozó szerződést, és emiatt finanszírozási szerződését felmondták;
   6. amennyiben a Megbízott végelszámolási vagy felszámolási eljárás alatt áll.
5. Megbízó felmondja a szerződést az alábbi esetekben:
6. ha a Megbízott önálló egészségügyi tevékenység végzésére való jogosultságát bármely okból elveszti,
7. a Megbízott a feladat-ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésére vonatkozó előírásokat.
8. Jelen szerződés csak olyan határidővel mondható fel, amely alatt biztosítható az ellátás folyamatossága. A felmondási idő alatt a Megbízott köteles szerződési kötelezettségeit változatlanul teljesíteni, amelyet Megbízó Megbízotthoz rendelt ellenőre útján ellenőrizhet. A szerződés megszűnésekor a Megbízott köteles a részére térítésmentesen átadott rendelő helyiséget és a Megbízó tulajdonában lévő tárgyi eszközöket Megbízónak leltár szerinti jegyzőkönyvvel visszaszolgáltatni. Szolgáltató a szerződés megszűnése esetén elhelyezésre nem tarthat igényt.
9. Jelen szerződésben nem szabályozott kérdésekben a Polgári Törvénykönyv, valamint az egészségügyet érintő, (mindenkor) hatályos jogszabályok rendelkezéseit kell irányadónak tekinteni.
10. E szerződésben rögzített mellékletek a jelen ellátási szerződés elválaszthatatlan részét képezik, azokkal együtt érvényes.
11. Szerződő felek kijelentik, hogy vitás kérdéseiket elsősorban békés úton rendezik, amennyiben ez nem lehetséges az illetékes bírósághoz fordulnak.
12. Jelen szerződést a felek közös megegyezéssel, önkormányzati döntés formájában írásban bármikor módosíthatják.

Jelen szerződést a felek gondos átolvasás és értelmezés után – a hivatkozott jogszabályi rendelkezések ismeretében – mint akaratukkal mindenben megegyezőt jóváhagyólag aláírták.

Budapest, 2022. ……….. …

|  |  |
| --- | --- |
| …………………………………………….. | ..………………………………………… |
| **Budapest Főváros VII. kerület Erzsébetváros Önkormányzata**  **Képviseli: Niedermüller Péter**  **polgármester** | mint Megbízott  **TAO Természetes és Tradicionális Gyógyító Korlátolt Felelősségű Társaság**  Képviseli: Dr. Szigeti Tamás ügyvezető |

…………………………………………

**Bischitz Johanna Integrált**

**Humán Szolgáltató Központ**

Képviseli: Farkas Tünde igazgató

Jogilag ellenőrizte:

………………………………

**Tóth László**

**jegyző**

Pénzügyi ellenjegyző:

……………………………….

**Nemes Erzsébet**

**gazdasági vezető**

1. számú melléklet a megbízási szerződéshez:

**Körzet és rendelési idő meghatározás**

A Budapest Főváros VII. Kerület Erzsébetváros Önkormányzat Képviselő-testületének az egészségügyi alapellátásról és körzeteinek kialakításáról szóló 19/2013. (IV. 30.) számú rendelete 2. számú mellékletében meghatározott területi ellátási kötelezettséget biztosító **6. számú** körzet.

1/a. Ellátási terület:

|  |  |
| --- | --- |
| Baross tér: | 12 - 22. |
| Bethlen G. u.: | 1 - 15., 2 - 14. |
| Dózsa Gy. út: | 6 - 16. |
| Garay u.: | 1 - 41., 2 - 28. |
| Hernád u.: | 2 - 8. |
| Jobbágy u.: | 1 - 15. |
| Klauzál tér | 14-16. |
| Klauzál utca | 2 - 36. |
| Murányi u.: | 2 - 6. |
| Nefelejcs u: | 1 - 7., 2 - 18. |
| Péterfy S u.: | 13 - 33. |
| Rákóczi út: | 20 - 46. |
| Rottenbiller u.: | 1 - 7. |
| Thököly út: | 1 - 7., 2 - 20. |
| Verseny u.: | 2 - 28. |

1/b. Körzet lakosságszáma a szerződés aláírásakor: 438 fő

1/c. Ellátandó nevelési-oktatási intézmények: (Szolgáltatási számla mellett)

Alsóerdősori Bárdos Lajos Általános Iskola és Gimnázium (alsó tagozat) – 1074 Bp., Alsóerdősor u. 14-16.

A feladat-ellátás jellege: gyermek háziorvos

Az 1. pont szerinti területi ellátási körzet orvosi rendelője:

Cím: 1073 Budapest, Akácfa u. 62.

Telefon: 342 0149

Rendelési idő:

Hétfő: 10.00 – 12.00

Kedd: 10.00 – 12.00

Szerda: 16.00 – 18.00

Csütörtök: 12.00 – 14.00

Péntek: 16.00 – 18.00

Egészséges tanácsadás: 1077 Budapest, Rottenbiller u. 27.

Szerda: 10.00 – 12.00

2. számú melléklet megbízási szerződéshez

**A Szolgáltató (gyermek) háziorvos által ellátandó feladtok**

(4/2000. (II. 25.) EüM rendelet

a háziorvosi, házi gyermekorvosi és fogorvosi tevékenységről)

1. Személyes és folyamatos orvosi ellátást nyújt az egészségi állapot megőrzése, a betegségek megelőzése és gyógyítása céljából.
2. A folyamatos ellátás keretében hetente legkevesebb 15 órát, de munkanapokon naponta legkevesebb 2 órát rendel.
3. Az 1. pontban meghatározott ellátást a 14. életévét be nem töltött személyek számára biztosítja. Felkérésre a 14-18. év közötti személyeket is elláthatja.
4. A gyógyító-megelőző alapellátás keretében feladatkörébe tartozik, különösen az egészséges lakosság részére nyújtott tanácsadás és szűrés, a beteg vizsgálata, gyógykezelése, egészségi állapotának ellenőrzése, orvosi rehabilitációja, illetve szükség esetén szakorvosi vagy fekvőbeteg-gyógyintézeti vizsgálatra, gyógykezelésre való utalása.
5. A terhes gondozásban való közreműködés.
6. Szükség esetén minden olyan közegészségügyi-járványügyi intézkedést megtesz, amely a lakosság egészségének megóvása érdekében szükséges.
7. A háziorvos külön jogszabályokban foglaltak szerint végez:
   1. védőoltást és azzal kapcsolatos tennivalókat,
   2. fertőző betegségekkel és fertőző betegségekre gyanús személyekkel kapcsolatos tevékenységet,
   3. kórokozó-hordozókkal kapcsolatos tennivalókat,
   4. ételmérgezések esetén szükséges teendőket.
8. Az észlelt közegészségügyi-járványügyi és egészségügyi hiányosságokról és az általa megtett intézkedésekről értesíti a fővárosi és megyei kormányhivatal népegészségügyi feladatkörében eljáró járási (fővárosi kerületi) hivatalát.
9. Részt vesz az egészségnevelésben és az egészségügyi felvilágosításban.
10. Elvégzi az életkorhoz kötött szűrővizsgálatokat.
11. Külön engedély alapján kezeli a kézi gyógyszertárat.
12. Elvégzi a külön jogszabályban meghatározott orvosi, orvos szakértői feladatokat.
13. A 34/1999. (IX. 24.) BM-EüM-IM együttes rendelet szerinti halottvizsgálat ellátása: A közterületen és közintézményben bekövetkező nem rendkívüli halálesetben a halál bekövetkezését a haláleset helyszínére, illetve a holttestnek a járműről való leemelése helyére a legrövidebb időn belül hívható orvos állapítja meg. A halottvizsgálat további teendőit a halál helye szerint illetékes háziorvos, illetve ezen szolgálat ügyeletes orvosa végzi.
14. További feladata a csecsemők és gyermekek gyógyító-megelőző alapellátása, beleértve a tanácsadást is, valamint az újszülöttek, a veszélyeztetett csecsemők és gyermekek szükség szerinti preventív látogatása.
15. A gyermekintézményekbe történő felvétel előtt orvosi vizsgálatot végez.
16. Gyermekápolás címén a jogosultat keresőképtelen állományba veszi.
17. Végzi a gyermek- és oktatási intézmények orvosi feladatait.
18. Feladatait a rendelőjében, indokolt esetben, a beteg otthonában látja el.
19. A gyermek háziorvos feladatait védőnő, valamint gyermekápoló, vagy asszisztens igénybevételével végzi.
20. A Szolgáltató az ellátandó gyermek vizsgálata során jelenteni köteles a gyermek lakóhelye szerint illetékes Gyermekjóléti Szolgálatnak, illetőleg a Gyámhivatalnak, ha családon belüli bántalmazást észlel.

3. számú melléklet az egészségügyi ellátási szerződéshez

**Házi gyermekorvosi ügyeleti szolgálat rendje**

1. Szolgáltató tudomásul veszi, hogy a kerület /felnőtt/ lakosainak 24 órás (illetőleg a 3. számú melléklet esetében: a kerület /gyermek/ lakosainak rendelési időn túli: éjszakai, szombat-vasárnapi és munkaszüneti napokon való) ügyeleti ellátására a Humán Szolgáltató a Nemzeti Egészségbiztosítási Alapkezelő (NEAK) közvetlenül köt finanszírozási szerződést, illetve az ellátást külső szolgáltatóval kötött szerződés alapján biztosítja.

2. Amennyiben az e melléklet 1-2. pontjában (a 3. sz. mellékletnél: 1. pontjában) foglaltak szerinti módon biztosított ügyelet mégis, bármikor, bármilyen okból ellátatlan marad, Szolgáltató kötelezettsége ezen időszak alatt az ügyeletben való részvétel, melynek elszámolása iránt – a NEAK által finanszírozott összeg terhére, arányosan megosztva azt az ügyeletet ellátó Szolgáltatók között – a Humán Szolgáltató intézkedik.

1. Módosult az 1., 2., 3., és 4. számú módosítás alapján [↑](#footnote-ref-1)